***Get a Job*** er en amerikansk komedie-film fra 2016, regissert av Dylan Kidd. Filmen følger en gruppe venner som nettopp er ferdige med college, og de forsøker å skaffe seg fast arbeid. Hovedrollene spilles av Miles Teller, Anna Kendrick, Brandon T. Jackson, Christopher Mintz-Plasse og Marcia Gay Harden. Fimen hadde premiere i USA i mars 2016.

Handling
--------

Etter å ha nylig blitt uteksaminert fra college, søker Will Davis arbeid med video-produksjon for LA Weekly. Men når han ankommer på sin første arbeidsdag, blir han informert om at stillingen han ble lovet ham som praktikant ikke eksisterer lenger på grunn av nedbemanning. Han blir nødt til å finne seg en annen stilling så raskt som mulig, for å blidgjøre sine foreldre, den suksessdrevne kjæresten Jillian, og for å kunne fortsette å leie huset han deler med sine tre venner Luke, Ethan og Charlie. Will ber faren Roger Davis om penger, men Roger avslører at han nylig mistet jobben han har hatt i 30 år. I desperasjon tar Will en stilling som nattevakt ved et motell. På sin første natt lar Will en hallik ved navn Skeezy D bruke motellet til prostitusjon, slik at Will mister jobben når politiet oppdager hva som foregår.

I mellomtiden sliter også romkameratene hans med å oppfylle målene sine. Luke tror han har fått jobb som aksjemegler, men blir i stedet en dårlig behandlet kontorist. Ethan lykkes ikke med sin tvilsomme mobilapp «iStalkU». Charlie tar seg jobb som kjemilærer for en 6. klasse, selv om han egentlig ikke er interessert i denne stillingen. Will får intervju hos et anerkjent jobb-formidlingsfirma. Roger sliter i mellomtiden med å finne nytt arbeid, og tror at alderen hans har skylden. Will trives, og blir snart tilbudt en forfremmelse, med hjelp fra sin nye manager Katherine. I mellomtiden mister Jillian jobben, og blir tvunget til å flytte inn sammen med Will og vennene hans.

En video av Skeezy D som Will lastet opp til YouTube går viralt, og tiltrekker seg oppmerksomheten til et oppstartsselskap som tilbyr ham en stilling. I mellomtiden begynner Luke som aksjehandler, men fortsetter å slite. Charlie begynner å trene skolens basketball-lag. Roger blir besatt av å få et jobb-intervju hos IBM. Uten at Roger vet det, filmer Will ham når han holder en beruset tirade om jobbferdighetene sine. Dette gjør han senere om til en video-CV. Roger blir nesten arrestert etter å ha trakassert IBMs personalsjef, men blir reddet av Will og vennene hans, noe som endelig resulterer i at Roger blir invitert til et intervju, og får drømmejobben. Will forsøker i stedet å grunnlegge sitt eget videoproduksjonsselskap.

Rolleliste
----------

* Miles Teller som Will Davis
* Anna Kendrick som Jillian Stewart
* Brandon T. Jackson som Luke
* Christopher Mintz-Plasse som Ethan
* Nicholas Braun som Charlie
* Cameron Richardson som Tara, en stripper
* Marcia Gay Harden som Katherine Dunn
* Alison Brie som Tanya Sellers
* Bryan Cranston som Roger Davis
* Jorge Garcia som Fernando the Janitor
* John C. McGinley som Hank Diller
* John Cho som Brian Bender
* Greg Germann som Fernando, en regnskapsfører
* Bruce Davison som Lawrence Wilheimer
* Ethan Dizon som Kwan
* Jay Pharoah som Skeezy D
* Aaron Hill som Jason
* Marc Maron som en motell-manager
* Ravi Patel som Wick
* Jeryl Prescott som assisterende rektor
* Sean O'Bryan som Alan Fredricks
* Maximiliano Hernández som en forretningsmann

Referanser
----------

1. ↑   (på en) *Internet Movie Database*, IMDb-nummer tt1468846, Wikidata Q37312,
2. 1 2 3 4 5 6 7 8 9 10 11 12 13 14 15 16 17 18 19 20 21  «Full Cast & Crew». *Internet Movie Database* **(flere språk)**. Besøkt 19. januar 2023.

Eksterne lenker
---------------

* (en) *Get a Job* på Internet Movie Database Rediger på Wikidata

* (no) *Get a Job* hos Filmfront Rediger på Wikidata

* (en) *Get a Job* på AllMovie Rediger på Wikidata

* (fr) *Get a Job* på Allociné Rediger på Wikidata

* (nl) *Get a Job* på MovieMeter Rediger på Wikidata

* (en) *Get a Job* på Rotten Tomatoes Rediger på Wikidata